Un parc vechi din Brașov, transformat într-o oază de cultură.
O proprietate privată dintr-un parc din Brașov a fost transformată în loc distracție. Trei tineri au montat hamace, o scenă de teatru și au amenajat o zonă de citit. Primăria le-a cerut tinerilor să amenajeze la fel și partea publică de parc. În parc poți să comanzi mâncare și băutură, direct de pe telefon printr-un cod QR.
Trei tineri din Brașov au transformat un parc vechi într-o oază de cultură. Aleile sunt acoperite cu graffiti, iar într-un loc au amenajat teren de volei, iar în altul – o bibliotecă. Și toată lumea are acces gratuit acolo.Ideea le-a plăcut așa mult și celor de la primărie, că le-au cerut tinerilor să amenajeze la fel și partea publică de parc. Până la ora 23 poți să comanzi mancare și băutură. Stai în barcă, în hamac sau la una din mesele făcute din butelii vechi. Meniul îl accesezi direct cu telefonul, printr-un cod QR.Tinerii vor să păstreze acest loc de cultură urbană și la iarnă. Au în plan să acopere unele zone și să cumpere câteva încălzitoare.